               COMISIA EUROPEANĂ
            Bruxelles, 14.7.2015
            COM(2015) 336 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare (cerere din partea Belgiei – EGF/2015/003 BE/Ford Genk)

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014 – 2020) și de abrogare a Regulamentului (CE) nr. 1927/2006
                  1
                („Regulamentul privind FEG”).

               2.La 24 martie 2015, Belgia a depus o cerere EGF/2015/003 BE/Ford Genk pentru a obține o contribuție financiară din FEG, în urma concedierilor
                  2
                care au avut loc la uzina Ford din Genk și la 11 furnizori și producători din aval din Belgia.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cerere FEG

                        EGF/2015/003 BE/Ford Genk

                        Stat membru

                        Belgia

                        Regiunea (regiunile) în cauză (nivel NUTS 2)

                        BE22 (Limburg)

                        Data depunerii cererii

                        24 martie 2015

                        Data confirmării primirii cererii

                        7 aprilie 2015

                        Data cererii de informații suplimentare

                        7 aprilie 2015

                        Termenul pentru furnizarea informațiilor suplimentare

                        19 mai 2015

                        Termenul pentru finalizarea evaluării

                        11 august 2015

                        Criteriul de intervenție

                        Articolul 4 alineatul (1) litera (a) din Regulamentul privind FEG

                        Întreprinderea principală

                        Ford Genk

                        Numărul de întreprinderi vizate

                        12

                        Sectorul (sectoarele) de activitate economică

                        (Diviziunea din NACE Rev. 2)
                           3

                        Diviziunea 29 (Fabricarea autovehiculelor, remorcilor și semiremorcilor)

                        Numărul de filiale, furnizori și producători din aval

                        11

                        Perioada de referință (patru luni):

                        1 septembrie 2014 – 31 decembrie 2014

                        Numărul de concedieri în perioada de referință (a)

                        4 881

                        Numărul de concedieri înainte sau după perioada de referință (b)

                        230

                        Numărul total de concedieri (a + b)

                        5 111

                        Numărul total de beneficiari eligibili

                        5 111

                        Numărul total de beneficiari vizați

                        4 500

                        Numărul de tineri vizați care nu sunt încadrați profesional și care nu urmează niciun program educațional sau de formare (not in employment, education or training – NEET)

                        0

                        Buget pentru servicii personalizate (EUR)

                        10 127 607

                        Buget pentru punerea în aplicare a FEG
                           4
                         (EUR)

                        320 000

                        Buget total (EUR)

                        10 447 607

                        Contribuția din partea FEG (60 %) (EUR)

                        6 268 564

               EVALUAREA CERERII

               Procedură

               4.Belgia a transmis cererea EGF/2015/003 BE/Ford Genk la 24 martie 2015 în termenul de 12 săptămâni de la data la care a fost îndeplinit criteriul de intervenție stabilit la articolul 4 din Regulamentul privind FEG. Comisia a făcut cunoscută primirea cererii în termenul de două săptămâni de la data transmiterii cererii, la 7 aprilie 2015, și în aceeași zi a solicitat Belgiei informații suplimentare. Aceste informații suplimentare au fost furnizate în termenul de șase săptămâni de la data solicitării. Termenul de 12 săptămâni de la primirea cererii complete în care Comisia ar trebui să-și finalizeze evaluarea conformității cererii cu condițiile de acordare a unei contribuții financiare expiră la 11 august 2015.

               Eligibilitatea cererii

               Întreprinderile și beneficiarii în cauză

               5.Cererea se referă la 5 111 lucrători concediați de la uzina Ford din Genk și la 11 furnizori și producători din aval. Întreprinderea principală și-a desfășurat activitatea în sectorul economic clasificat în cadrul NACE revizuirea a 2-a, diviziunea 29: „Fabricarea autovehiculelor, remorcilor și semiremorcilor” . Concedierile efectuate de întreprinderea primară afectează regiunea Limburg, încadrată la NUTS
                  5
                nivelul 2 (BE22).

                        Întreprinderile și numărul de concedieri din perioada de referință

                        FORD

                        3 701

                        ISS Industrial Cleaning nv

                        23

                        BASF

                        16

                        LEAR

                        201

                        BELPLAS

                        89

                        SML

                        284

                        FACIL

                        34

                        SYNCREON

                        234

                        HENKEL

                        17

                        TRANSPORT SERVICE

                        47

                        IAC

                        171

                        ZENDER

                        64

                        Număr total de întreprinderi: 12

                        Număr total de concedieri:

                        4 881

                        Numărul total de persoane care desfășoară o activitate independentă care a încetat:

                        0

                        Numărul total de lucrători eligibili și de persoane care desfășoară o activitate independentă eligibile:

                        4 881

               Criterii de intervenție

               6.Belgia a transmis cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, care prevăd concedierea a cel puțin 500 de lucrători într-o perioadă de referință de patru luni dintr-o întreprindere dintr-un stat membru, inclusiv lucrători concediați de furnizori și de producători din aval și/sau persoane care desfășoară o activitate independentă care a încetat.

               7.Perioada de referință de patru luni vizată în cerere este cuprinsă între 1 septembrie 2014 și 31 decembrie 2014.

               8.Concedierile din perioada de referință sunt următoarele:

               –3 701 lucrători concediați de la uzina Ford din Genk;

               –1 180 de lucrători concediați de la 11 furnizori și producători din aval ai uzinei Ford din Genk.

               Calcularea concedierilor și a cazurilor de încetare a activității

               9.Concedierile din perioada de referință au fost calculate după cum urmează:

               –4 858 de la data notificării individuale de către angajator privind concedierea sau încheierea contractului de muncă al lucrătorului,

               –23 de la data încheierii de facto a contractului de muncă sau a expirării acestuia.

               Beneficiari eligibili

               10.Pe lângă lucrătorii deja menționați, beneficiarii eligibili includ 230 de lucrători concediați înainte sau după perioada de referință de patru luni. Toți acești lucrători au fost concediați după anunțul general din 22 octombrie 2012 cu privire la concedierile preconizate. Se poate stabili o legătură clară de cauzalitate cu evenimentul care a declanșat concedierile în decursul perioadei de referință.

               11.Prin urmare, numărul total de beneficiari eligibili este de 5 111.

               Legătura dintre concedieri și modificările structurale majore ale comerțului mondial ca urmare a globalizării

               12.Pentru a stabili legătura dintre concedieri și schimbările structurale majore intervenite în structura comerțului mondial ca urmare a globalizării, Belgia susține că industria europeană de automobile a pierdut o cotă de piață importantă în ultimii zece ani. Producția de autoturisme a scăzut cu 14,6 % în UE- 27 între 2007 și 2012. În aceeași perioadă, cota de piață a Chinei în sectorul producției de autoturisme a crescut de peste două ori.

               13.Una dintre principalele forțe motrice ale acestei tendințe este o comutare geografică a consumului în contextul globalizării, în special creșterea rapidă a cererii de pe piețele din Asia, de care producătorii din UE sunt mai puțin în măsură să beneficieze, fiind în mod tradițional mai puțin bine poziționați pe aceste piețe. Înmatriculările de autoturisme în UE au scăzut în mod constant între 2008 și 2012, doar în 2009 existând o ușoară creștere
                  6
               .

               Fabricarea autoturisme – comparații internaționale (%)
                  7

               14.Graficul de mai sus arată scăderea cotei de piață a UE în ceea ce privește autoturismele, din 2000 până în 2012. Cota de piață a UE a scăzut de la 32,2 % în 2007 la 23,2 % în 2012, ceea ce reprezintă o scădere de 28,2 %.

               15.În termeni absoluți, în timp ce UE s-a confruntat cu o scădere a producției de autoturisme de 14,6 % între 2007 și 2012, producția mondială a crescut cu 18,9 %, mai ales în China (143,3 %), precum și în alte economii din Orientul Mijlociu și din Asia de Sud-Est.

               16.Criza economică și financiară a agravat situația industriei europene a automobilelor, care a fost, de asemenea, afectată de restricțiile la import aplicate de țări terțe (noi cerințe pentru licențe de import, de exemplu în Argentina și Brazilia, și creșterea taxelor la import, de exemplu în Rusia).

               17.Cifrele pentru Belgia indică faptul că industria automobilelor a suferit pe deplin impactul al acestor tendințe, cu o scădere a producției de autoturisme de la 596 461 de unități în 2011 la 503 504 de unități în 2013 (o scădere de 15,58 %). Exporturile de automobile din Belgia au scăzut cu 16,41 % în aceeași perioadă
                  8
               .

               18.Până în prezent, sectorul NACE Rev. 2 diviziunea 29 („Fabricarea autovehiculelor, remorcilor și semiremorcilor”) a făcut obiectul a 21 de cereri FEG, 11 dintre acestea bazându-se pe aspecte comerciale legate de globalizare și 10 pe criza economică și financiară mondială.

               Evenimentele care au condus la concedieri și la încetarea activității

               19.Evenimentul care este la baza acestor concedieri este închiderea permanentă a uzinei Ford din Genk, care a fost anunțată la 22 octombrie 2012. În provincia Limburg se pierd aproximativ 8 000 de locuri de muncă ca urmare a închiderii uzinei Ford (inclusiv pierderi indirecte de locuri de muncă). Conducerea Ford a justificat închiderea uzinei sale din Genk printr-o supracapacitate semnificativă de producție, de aproximativ 20 %, în filiala europeană a societății. Ford va păstra trei linii de asamblare în Europa și va produce un număr redus de modele Mondeo, S-MAX și Galaxy în uzinele sale din Valencia, Spania.

               20.Închiderea uzinei Ford din Genk a fost neprevăzută, deoarece un viitor contract între angajator și salariați fusese negociat în 2010, menționând păstrarea locurilor de muncă până în 2020 (acordul a implicat reduceri de 12 % ale costurilor de personal). În august 2012, conducerea Ford a confirmat că va onora până în 2020 acordul încheiat. Această declarație a fost urmată de speculații în presă, iar în octombrie 2012 Ford a anunțat închiderea uzinei sale din Genk.

               21.Lucrătorii concediați de la uzină în cursul anului 2013 au făcut obiectul unei prime cereri de asistență din partea FEG, care este în prezent în curs de punere în aplicare
                  9
                și a fost motivată, de asemenea, prin efectele globalizării. Această a doua cerere vizează concedierile de la uzina Ford din Genk efectuate în 2014, până la închiderea definitivă a uzinei în decembrie 2014.

               Impactul preconizat al concedierilor asupra economiei și ocupării forței de muncă la nivel local, regional sau național

               22.Impactul economic pentru regiune al închiderii uzinei Ford din Genk a fost analizat în cadrul unui studiu realizat de Centrul de cunoaștere pentru antreprenoriat și inovare (KIZOK) al Universității Hasselt
                  10
               . Studiul indică existența unor daune considerabile pentru economia regiunii Limburg cu o pierdere totală de peste 8 000 de locuri de muncă (inclusiv pierderi indirecte de locuri de muncă), o creștere a ratei șomajului cu 1,8 – 2 puncte procentuale (cu o creștere de până la 29,4 % a ratei șomajului din regiune, de la 6,8 % la 8,8 %), o reducere a PIB-ului cuprinsă între 2,6 și 2,9 % și o posibilă scădere a productivității muncii cu 10,9 %, din cauza importanței deosebite a industriei automobilelor pentru productivitatea muncii în regiune. În plus, va fi foarte dificil pentru foștii lucrători de la uzina Ford să-și găsească un nou loc de muncă din cauza unui număr foarte mic de locuri de muncă disponibile și a unei concentrări mari a șomajului în regiune.

               Beneficiari vizați și acțiuni propuse

               Beneficiari vizați

               23.Se estimează că numărul lucrătorilor concediați care vor beneficia de măsuri se ridică la 4 500. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Număr de
                           beneficiari vizați

                        Sex:

                        Bărbați:

                        3 956

                        (87,9 %)

                        Femei:

                        544

                        (12,1 %)

                        Cetățenie:

                        Cetățeni UE:

                        4 474

                        (99,4 %)

                        Cetățeni din afara UE:

                        26

                        (0,6 %)

                        Grupă de vârstă:

                        15-24 ani

                        19

                        (0,4 %)

                        25-29 ani

                        85

                        (1,9 %)

                        30-54 ani

                        3 154

                        (70,1 %)

                        55-64 ani

                        1 240

                        (27,6 %)

                        peste 64 de ani:

                        2

                        (0,0 %)

               Eligibilitatea acțiunilor propuse

               24.Serviciile personalizate care vor fi puse la dispoziția lucrătorilor concediați constau în următoarele acțiuni:

               (1)Asistență individuală pentru căutarea unui loc de muncă, gestionarea cazului și servicii generale de informare

               –Lansarea unui site de internet: Crearea unui site de internet cu informații esențiale privind susținerea oferită de unitățile pentru ocuparea forței de muncă instituite pentru întreprinderi. Acest site de internet va fi un instrument valoros atât pentru lucrătorii concediați cât și pentru potențialii noi angajatori.

               –Administrator principal de cazuri: Un număr semnificativ de angajatori potențiali și-au exprimat interesul în ceea ce privește angajarea unora dintre foștii lucrători la uzina Ford (întreprinderi de construcții, IMM-uri, organizații sanitare, precum și instituții publice). Un administrator principal de cazuri va coordona toate aceste inițiative în cadrul unei acțiuni intitulate „Locuri de muncă pentru Limburg”.

               –Consilieri pe probleme sociale: Serviciile de intervenție socială vor oferi primul ajutor și asistență în administrarea dosarelor și vor realiza întrevederi individuale cu scopul de a stabili un profil al fiecărui lucrător aflat în căutarea unui loc de muncă.

               –Informații privind opțiunile în materie de învățământ și formare profesională: Această acțiune va implica sesiuni de informare generală cu privire la locurile de muncă disponibile, de exemplu la întreprinderea rețelei feroviare naționale, Infrabel. Aceste sesiuni de informare organizate de angajatori potențiali în mod specific pentru foștii lucrători la uzina Ford vor clarifica nevoile de calificări la întreprinderi și urmăresc să încurajeze participanții să caute în mod activ un loc de muncă în cadrul întreprinderilor.

               –Îndrumare activă pentru căutarea unui loc de muncă: Măsuri de susținere a obținerii unui de muncă în care consultanții iau contact direct cu angajatorii pentru a-i sprijini pe cei care caută un loc de muncă. Această măsură implică, de asemenea, organizarea de vizite ale beneficiarilor la întreprinderi.

               –Târguri de locuri de muncă: Târguri de locuri de muncă cu un anumit număr de potențiali viitorii angajatori care oferă locuri de muncă în conformitate cu competențele specifice ale lucrătorilor concediați. Aceste târguri de locuri de muncă vor fi organizate în parteneriat cu întreprinderi de plasare a personalului concediat și cu organizațiile de sector.

               –Instruire în solicitarea unui loc de muncă: Cursuri standard de instruire în solicitarea unui loc de muncă sunt oferite de agențiile de plasare a personalului concediat pentru a consolida poziția beneficiarilor pe piața muncii. Cursuri suplimentare de instruire în solicitarea unui loc de muncă vor fi susținute de întreprinderi specializate, de exemplu, organizate pentru anumite grupuri-țintă, cum ar fi persoanele care sunt în căutarea unui loc de muncă și care nu sunt vorbitori nativi sau sunt vârstnice.

               –Orientări suplimentare și cunoașterea mai exactă a competențelor în contextul îndrumării orientate spre carieră: Cercetare aprofundată a competențelor beneficiarilor pe parcursul diferitelor etape ale procesului de reintegrare. Aceste cercetări vor fi efectuate în scopul de a facilita o asistență și mai personalizată a clienților, după necesități.

               (2)Formare și reconversie profesională

               –Formare profesională și îmbunătățirea competențelor: Cursuri pentru persoanele aflate în căutarea unui loc de muncă sub formă de învățare personalizată și de formare într-o varietate mare de domenii care vizează sectorul serviciilor și câteva industrii. Cursurile de formare pot fi predate fie sub forma „învățării în grup” în care toți participanții au un parcurs comun sau sub forma „învățării deschise” în care sunt stabilite parcursuri individuale. O parte din activitățile de formare de bază va fi furnizată de Serviciul flamand pentru ocuparea forței de muncă și formare profesională. Cursuri de formare mai specializată vor fi organizate în cooperare cu fondurile de formare sectoriale, cu centrul de formare Syntra, cu autoritățile regiunii Limburg sau vor fi externalizate către alți furnizori de formare profesională. Această măsură va implica și stagii cu durată scurtă sau lungă, fie ca o măsură separata de promovare a obținerii unui loc de muncă, fie ca parte a unui parcurs de formare. Formarea întreprinsă poate conduce la obținerea o certificare recunoscută de către Serviciul flamand de ocupare a forței de muncă sau la o diplomă de învățământ acreditată.

               –Formare de către fostul angajator: Pentru un număr limitat de ex-lucrători, Ford oferă o serie de cursuri de formare în prima jumătate a anului 2015. Acestea sunt, în principal, de natură tehnică.

               –Angajare prin formare profesională individuală (IBO): Această măsură va implica învățare la locul de muncă, ceea ce plasează formarea într-un context realist și reduce distanța până obținerea unui loc de muncă pentru persoanele care caută un loc de muncă. În urma acestei formări, întreprinderile participante sunt obligate să ofere persoanelor aflate în căutarea unui loc de muncă fie un contract de muncă cu durată nedeterminată, fie un contract temporar cu o durată cel puțin egală cu cea a formării.

               (3)Alocații și stimulente

               –Bonus pentru recrutare acordat angajatorilor: De la 1 ianuarie 2015, întreprinderile din Genk care angajează un beneficiar vizat pot primi un bonus de recrutare. Bonusul de recrutare este 2 000 EUR sau 3 000 EUR pentru un loc de muncă cu normă întreagă, în funcție de drepturile persoanei care caută loc de muncă. Deși contractul de muncă poate fi cu durată nedeterminată sau determinată, trebuie să existe cel puțin 12 luni de încadrare în muncă într-o perioadă de 18 luni și se aplică următoarele condiții: angajarea nu poate avea loc înainte de 1 ianuarie 2015, întreprinderea poate solicita bonusul pentru recrutare doar o singură dată, iar subvenția poate fi acordată doar o singură dată pentru un lucrător concediat. Prin urmare, în decursul perioadei de punere în aplicare, un angajator care beneficiază de această măsură nu poate primi un bonus de recrutare din alte surse pentru persoane care formează grupul-țintă al prezentei propuneri.

               25.Acțiunile propuse, descrise aici, constituie măsuri active de ocupare a forței de muncă în cadrul acțiunilor eligibile prezentate la articolul 7 din Regulamentul privind FEG. Aceste acțiuni nu se substituie măsurilor pasive de protecție socială.

               26.Belgia a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Autoritățile belgiene au confirmat faptul că o contribuție financiară din FEG nu va înlocui astfel de acțiuni.

               Bugetul estimat

               27.Costurile totale estimate sunt de 10 447 607 EUR, incluzând cheltuieli pentru servicii personalizate de 10 127 607 EUR și cheltuieli pentru activitățile de pregătire, gestionare, informare și publicitate, control și raportare în valoare de 320 000 EUR.

               28.Contribuția financiară totală solicitată din FEG este de 6 268 564 EUR (60 % din costurile totale).

                        Acțiuni

                        Numărul estimat al participanților

                        Costul estimat per participant
                        (EUR)
                           11

                        Costuri totale estimate

                        (EUR)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Lansarea unui site de internet

                        4 500

                        10 000

                        Administrator principal de cazuri

                        4 500

                        7

                        30 000

                        Consilier pe probleme sociale (SIA)

                        4 500

                        111

                        500 000

                        Informații privind opțiunile în materie de învățământ și formare profesională

                        4 500

                        20 000

                        Îndrumare activă pentru căutarea unui loc de muncă

                        1 000

                        870

                        870 000

                        Târguri de locuri de muncă

                        4 500

                        30 000

                        Instruire în solicitarea unui loc de muncă

                        1 600

                        251

                        401 600

                        Orientări suplimentare și cunoașterea mai exactă a competențelor în contextul îndrumării orientate spre carieră

                        1 000

                        128

                        128 000

                        Cursuri proprii de formare într-un centru VDAB

                        1 000

                        2 510

                        2 510 000

                        Formare prin externalizare în urma unor proceduri de ofertare

                        400

                        5 020

                        2 008 000

                        Cursuri de formare în cooperare cu fonduri de formare sectoriale: FTML, LIMOB, LIMTEC

                        422

                        2 287

                        965 324

                        Cursuri de formare în cooperare cu Syntra

                        200

                        4 500

                        900 000

                        Stagii

                        1 200

                        617

                        739 800

                        Formare realizată de Ford

                        168

                        967

                        162 383

                        Angajare prin formare profesională individuală (IBO)

                        750

                        470

                        352 500

                        Subtotal (a):

                        Procent din pachetul de servicii personalizate

                        –

                        9 627 607

                        (95,06 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Bonus pentru recrutare acordat angajatorilor

                        200

                        2 500

                        500 000

                        Subtotal (b):

                        Procent din pachetul de servicii personalizate:

                        –

                        500 000

                        (4,94 %)

                         Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        0

                        2. Gestionare

                        –

                        100 000

                        3. Informare și publicitate

                        –

                        20 000

                        4. Control și raportare

                        –

                        100 000

                        5. Altele

                        100 000

                        Subtotal (c):

                        Procent din costurile totale:

                        –

                        320 000

                        (3,06 %)

                        Costuri totale (a + b + c):

                        –

                        10 447 607

                        Contribuție din FEG (60 % din costurile totale)

                        –

                        6 268 564

               29.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Belgia a confirmat faptul că aceste acțiuni sunt condiționate de participarea activă a beneficiarilor vizați la activitățile de căutare a unui loc de muncă sau de formare.

               Perioada de eligibilitate a cheltuielilor

               30.Belgia a început prestarea serviciilor personalizate către beneficiarii vizați la 1 ianuarie 2014. Prin urmare, cheltuielile aferente acțiunilor menționate la punctul 24 sunt eligibile pentru a fi susținute printr-o contribuție financiară din FEG de la 1 ianuarie 2014 până la 24 martie 2017.

               31.Belgia a început plata cheltuielilor administrative pentru punerea în aplicare a FEG la 1 septembrie 2014. Prin urmare, cheltuielile aferente acțiunilor de pregătire, gestionare, informare și publicitate, control și raportare sunt eligibile pentru a fi susținute printr-o contribuție financiară din FEG de la 1 septembrie 2014 până la 24 septembrie 2017.

               Complementaritatea cu acțiuni finanțate din fonduri naționale sau ale Uniunii

               Sursele de prefinanțare sau de cofinanțare națională sunt reprezentate de o serie de părți implicate în prezenta cerere:

               Serviciul flamand pentru ocuparea forței de muncă și formare profesională (VDAB);

               Serviciul național pentru ocuparea forței de muncă (RVA);

               Guvernul provinciei Limburg;

               Orașul Genk;

               Fondul pentru ocuparea forței de muncă și formare profesională în sectorul prelucrării metalelor din Limburg (FTML);

               Institutul din Limburg pentru formarea lucrătorilor din sectorul prelucrării metalelor (LIMOB);

               Centru de formare Syntra;

               Ford.

               32.Belgia a confirmat faptul că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora ori a partenerilor sociali, precum și a autorităților locale și regionale

               33.Belgia a indicat că pachetul coordonat de servicii personalizate a fost elaborat în consultare cu beneficiarii vizați, cu reprezentanții acestora, cu partenerii sociali, cu organismelor publice de ocupare a forței de muncă de la nivel local, regional și național, cu instituțiile de formare profesională, precum și cu întreprinderea.

               Sisteme de gestionare și control

               34.Cererea conține o descriere a sistemului de gestionare și control, care precizează responsabilitățile organismelor implicate. Belgia a notificat Comisiei faptul că organismele care vor gestiona și vor controla contribuția financiară sunt aceleași cu cele care gestionează și controlează finanțarea din Fondul Social European (FSE) în Flandra.

               Angajamente din partea statului membru în cauză

               35.Belgia a oferit toate garanțiile necesare cu privire la următoarele:

               –principiile vizând egalitatea de tratament și nediscriminarea vor fi respectate în ceea ce privește accesul la acțiunile propuse și punerea lor în aplicare,

               –cerințele stipulate în legislația națională și în cea a UE privind concedierile colective au fost respectate,

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare,

               –acțiunile propuse vor fi complementare cu acțiunile finanțate din fondurile structurale,

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚII BUGETARE

               Propunere bugetară

               36.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  12
               .

               37.După examinarea cererii în conformitate cu condițiile stabilite la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea din FEG a sumei de 6 268 564 EUR, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere.

               38.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  13
               .

               Acte conexe

               39.În același timp cu prezentarea prezentei propuneri de decizie de mobilizare a FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 6 268 564 EUR.

               40.În același timp cu adoptarea prezentei propuneri de decizie de mobilizare a FEG, Comisia va adopta o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare
                  (cerere din partea Belgiei – EGF/2015/003 BE/Ford Genk)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  14
               , în special articolul 15 alineatul (4),

               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  15
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale generate de globalizare ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  16
               .

               (3)La 24 martie 2015, Belgia a depus cererea EGF/2015/003 BE/Ford Genk pentru a obține o contribuție financiară din FEG în urma concedierilor și a încetărilor activităților (denumire în continuare „concedieri”) care au avut loc la uzina Ford din Genk și la 11 furnizori și producători din aval. Cererea a fost completată cu informații suplimentare, în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele pentru stabilirea unei contribuții financiare din FEG, în conformitate cu articolul 13 din respectivul regulament.

               (4)Prin urmare, FEG ar trebui mobilizat pentru a se furniza o contribuție financiară în valoare de 6 268 564 EUR ca urmare a cererii depuse de Belgia.

               (5)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii Europene pentru exercițiul financiar 2015, se mobilizează din Fondul european de ajustare la globalizare suma de 6 268 564 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la ... [data adoptării]
                  17*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  JO L 393, 30.12.2006, p. 1.

                     (4)
                  În conformitate cu articolul 7 paragraful al patrulea din Regulamentul (UE) nr. 1309/2013.

                     (5)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (6)
                  Raportul semestrial al Asociației Constructorilor Europeni de Automobile, 2013

                     (7)
                  ACEA, Ghid de buzunar al industriei autovehiculelor, 2013.

                     (8)
                  FEBIAC (Fédération Belge de l'Automobile et du Cycle): http://www.febiac.be/public/statistics.aspx?lang=FR

                     (9)
                  COM(2014) 532 final

                     (10)
                  Universiteit Hasselt, Kenniscentrum voor Ondernemerschap en Innovatie (Prof. Dr. Ludo Peeters și Prof. Dr. Mark Vancauteren: Studie van de Economische Impact van de Sluiting van Ford Genk, Nov. 2012.

                     (11)
                  Aproximațiile sunt bazate pe numărul de participanți și pe costurile totale

                     (12)
                  JO L 347, 20.12.2013, p. 884.

                     (13)
                  JO C 373, 20.12.2013, p. 1.

                     (14)
                  JO L 347, 20.12.2013, p. 855.

                     (15)
                  JO C 373, 20.12.2013, p. 1.

                     (16)
                  Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (17)
                   Data se introduce de către Parlament înainte de publicarea în JO.


               COMISIA EUROPEANĂ
            Bruxelles, 27.5.2015
            COM(2015) 238 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Instrumentului de flexibilitate pentru măsuri provizorii în domeniul protecției internaționale în favoarea Italiei și a Greciei

               EXPUNERE DE MOTIVE

               Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  1
                permite mobilizarea Instrumentului de flexibilitate în vederea finanțării de cheltuieli clar identificate care nu ar putea fi finanțate în limitele plafoanelor disponibile pentru una sau mai multe rubrici din cadrul financiar multianual (CFM).

               În conformitate cu articolul 11 din Regulamentul nr. 1311/2013 al Consiliului și cu punctul 12 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  2
               , după ce a examinat toate posibilitățile de realocare a creditelor și a epuizat marjele nealocate de la rubrica de cheltuieli Securitate și cetățenie (rubrica 3), Comisia propune mobilizarea Instrumentului de flexibilitate. Această mobilizare vizează o sumă de 123 966 698 EUR, peste plafonul rubricii 3, și are rolul de a completa finanțarea, în cadrul bugetului general al Uniunii Europene pentru exercițiul financiar 2016, a unui set de măsuri temporare în domeniul azilului pentru a contribui la atenuarea presiunii imediate și excepționale asupra sistemelor de azil și migrație din Italia și Grecia, al căror cost total înscris în bugetul pentru 2016 este estimat la 150 000 000 EUR.

               Creditele de plată aferente mobilizării propuse a Instrumentului de flexibilitate în 2016 se preconizează că vor fi utilizate în totalitate în 2017 și vor fi incluse în proiectul de buget pentru anul 2017.

               Comisia reamintește faptul că publicarea deciziei în Jurnalul Oficial al Uniunii Europene va avea loc cel târziu la data publicării bugetului general al Uniunii Europene pentru exercițiul financiar 2016.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Instrumentului de flexibilitate pentru măsuri provizorii în domeniul protecției internaționale în favoarea Italiei și a Greciei

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  3
               , în special punctul 12,

               având în vedere propunerea Comisiei Europene,

               întrucât:

               (1)Prin articolul 11 din Regulamentul nr. 1311/2013 al Consiliului de stabilire a cadrului financiar multianual pentru perioada 2014-2020
                  4
                a fost instituit Instrumentul de flexibilitate, căruia i se alocă anual cel mult 471 de milioane EUR (la prețurile din 2011).

               (2)După ce a examinat toate posibilitățile de realocare a creditelor în cadrul plafonului de cheltuieli Securitate și cetățenie (rubrica 3) și după ce a epuizat marjele nealocate, Comisia propune mobilizarea sumei de 123 966 698 milioane EUR prin intermediul Instrumentului de flexibilitate în scopul de a completa finanțarea în cadrul bugetului general al Uniunii Europene pentru exercițiul financiar 2016, peste plafonul de cheltuieli de la rubrica 3, a unui set de măsuri temporare în domeniul azilului pentru a contribui la atenuarea presiunii imediate și excepționale asupra sistemelor de azil și migrație din Italia și Grecia. Costul total al acestor măsuri pentru exercițiul 2016 este estimat la 150 000 000 EUR.

               (3)Creditele de plată aferente mobilizării propuse a Instrumentului de flexibilitate în 2016 se preconizează că vor fi utilizate în totalitate în 2017 și vor fi incluse în proiectul de buget pentru anul 2017,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii Europene pentru exercițiul financiar 2016, se utilizează Instrumentul de flexibilitate pentru o majorare a creditelor de angajament cu 123 966 698 EUR peste plafonul de cheltuieli al rubricii Securitate și cetățenie (rubrica 3).

               Această sumă este folosită pentru a completa finanțarea unui set de măsuri temporare în domeniul azilului pentru a contribui la atenuarea presiunii imediate și excepționale asupra sistemelor de azil și migrație din Italia și Grecia.

               Creditele de plată aferente mobilizării propuse a Instrumentului de flexibilitate în 2016 se preconizează că vor fi utilizate în totalitate în 2017 și vor fi incluse în proiectul de buget pentru anul 2017.

               Articolul 2

               Prezenta decizie se publică în Jurnalul Oficial al Uniunii Europene.

               Adoptată la Bruxelles,

                  Pentru Parlamentul European,
                        Pentru Consiliu,

                  Președintele
                        Președintele

                     (1)
                  JO L347, 20.12.2013, p.884.

                     (2)
                  JO C 373, 20.12.2013, p. 1.

                     (3)
                  JO C 373, 20.12.2013, p. 1.

                     (4)
                  JO L 347, 20.12.2013, p. 884.


Anunţ juridic important

|

52007PC0559

Propunere de decizie a Parlamentului European şi a Consiliului de modificare a directivei 76/769/CEE a Consiliului referitoare la restricţiile privind introducerea pe piaţă şi utilizarea anumitor substanţe şi preparate periculoase 2-(2-metoxietoxi)etanol, 2-(2-butoxietoxi)etanol, metilen-difenil diizocianat, ciclohexan şi nitrat de amoniu (modificarea Directivei 76/769/CEE a Consiliului) {SEC(2007) 1237} {SEC(2007) 1238}  /* COM/2007/0559 final - COD 2007/0200 */

	[pic] | COMISIA COMUNITĂŢILOR EUROPENE |Bruxelles, 2.10.2007COM(2007) 559 final2007/0200 (COD)Propunere deDECIZIE A PARLAMENTULUI EUROPEAN ŞI A CONSILIULUIde modificare a directivei 76/769/CEE a Consiliului referitoare la restricţiile privind introducerea pe piaţă şi utilizarea anumitor substanţe şi preparate periculoase 2-(2-metoxietoxi)etanol, 2-(2-butoxietoxi)etanol, metilen-difenil diizocianat, ciclohexan şi nitrat de amoniu (modificarea Directivei 76/769/CEE a Consiliului)(prezentată de Comisie){SEC(2007) 1237}{SEC(2007) 1238}EXPUNERE DE MOTIVE1. CONTEXTUL PROPUNERIIDirectiva 76/769/CEE a Consiliului din 27 iulie 1976 privind apropierea legilor, a regulamentelor şi a dispoziţiilor administrative ale statelor membre referitoare la restricţiile privind introducerea pe piaţă şi utilizarea anumitor substanţe şi preparate periculoase stabileşte cadrul pentru armonizarea reglementărilor în Uniunea Europeană privind introducerea pe piaţă şi utilizarea substanţelor şi preparatelor periculoase.Directiva 76/769/CEE este utilizată pentru gestionarea riscurilor substanţelor periculoase pentru sănătatea umană şi mediu. Substanţele şi preparatele periculoase enumerate în anexa I la Directiva 76/769/CEE pot fi introduse pe piaţă şi utilizate numai în anumite condiţii.Se propune gestionarea riscurilor prezentate de următoarele cinci substanţe prin enumerarea lor în Anexa I la Directiva 76/769/CEE:-  2-(2-metoxietoxi)etanol (DEGME)-  2-(2-butoxietoxi)etanol (DEGBE)-  metilen-difenil diizocianat (MDI)-  ciclohexan-  nitrat de amoniu (AN).Riscurile prezentate de DEGME, DEGBE, MDI şi ciclohexan au fost evaluate în contextul Regulamentului (CEE) nr. 793/93 din 23 martie 1993 privind evaluarea şi controlul riscurilor prezentate de substanţele existente. Evaluarea a identificat riscuri pentru sănătatea umană a consumatorilor care folosesc preparate conţinând aceste patru substanţe. Recomandările 1999/721/CE[1] şi 2007/xxx/CE[2] ale Comisiei adoptate în contextul Regulamentului (CEE) Nr. 793/93 au susţinut că restricţiile în ceea ce priveşte introducerea pe piaţă şi utilizarea acestora la nivelul Comunităţii în conformitate cu Directiva 76/769/CEE reprezintă cea mai potrivită strategie pentru a limita riscurile pentru consumatori.Nitratul de amoniu este o substanţă care poate acţiona ca oxidant, iar riscul pe care îl prezintă acesta provine din posibilitatea de a exploda atunci când este în amestec cu anumite alte substanţe. Nitratul de amoniu este larg folosit ca îngrăşământ în UE şi îngrăşămintele pe bază de nitrat de amoniu trebuie să îndeplinească anumite standarde minime de siguranţă înainte de a fi introduse pe piaţă.1.1. Prezentarea substanţelor chimice (proprietăţi chimice şi utilizări)1.1.1. 2-(2-metoxietoxi)etanol (DEGME)2-(2-metoxietoxi)etanol (DEGME) face parte din grupul de eteri glicolici care sunt utilizaţi ca şi co-solvenţi într-o gamă largă de aplicaţii. Substanţa se identifică prin numărul CAS 111-77-3 şi prin numărul EINECS 203-906-6.DEGME este utilizat în principal ca agent antigel în combustibilul pentru avioane. DEGME mai este folosit şi ca intermediar chimic, substanţă chimică de bază (solvent de proces) şi solvent în vopsele şi lacuri, decapanţi pentru vopsele, agenţi de curăţare, emulsii cu auto-luciu, lichide de curăţare a parbrizului, produse de curăţare a pielii (săpun) şi produse de îngrijire a pielii[3].1.1.2. 2-(2-butoxietoxi)etanol (DEGBE)2-(2-butoxietoxi)etanol (DEGBE) face parte din grupul de eteri glicolici care sunt utilizaţi în principal ca şi co-solvenţi într-o gamă largă de aplicaţii. Substanţa se identifică prin numărul CAS 112-34-5 şi prin numărul EINECS 203-961-6.DEGBE se foloseşte pentru vopsele, cerneluri, detergenţi şi soluţii de curăţare. Principala funcţie a acestui agent este de a dizolva diverşi compuşi ai amestecurilor, atât în sistemele apoase cât şi în cele neapoase[4].1.1.3. metilen-difenil diizocianat (MDI)Metilen-difenil diizocianat (MDI) se referă la un număr de compuşi izomerici cu formula chimică C15H10N2O2. Materialele definite de numărul EINECS 247-714-0 şi numărul CAS 26447-40-5 cuprind toate amestecurile izomerice şi toţi izomerii specifici, chiar dacă aceşti izomeri au alte numere CAS sau EINECS.MDI se foloseşte în principal în producţia industrială de spume poliuretanice rigide, cu întrebuinţări în întreaga lume. Se mai utilizează, de asemenea, în domeniile vopselelor şi acoperitorilor, adezivilor, izolanţilor (inclusiv materialelor izolante rezistente la intemperii), elastomerilor şi încălţămintei. O altă utilizare este în producţia de plăci aglomerate (liant pentru lemn) şi a miezului de formare pentru industria metalurgică[5].1.1.4. ciclohexanCiclohexanul este un alcan ciclic cu formula moleculară C6H12. Se identifică prin numărul CAS 110-82-7 şi numărul EINECS 203-806-2.Principala utilizare ca solvent este în adezivi (ciclohexan combinat cu alţi solvenţi). Aceştia sunt în principal adezivi pe bază de „neopren” (policloropren) în industria de pielărie (încălţăminte), construcţii (finisări de podele) şi în industria de echipament auto. Produsele adezive pe bază de ciclohexan sunt folosite, în principal, de meseriaşi, dar şi de către publicul larg pentru articole de uz casnic şi de bricolaj[6].1.1.5. nitratul de amoniu (AN)Nitratul de amoniu cu formula moleculară NH4NO3 are numărul CAS 6484-52-2 şi numărul EINECS 229-347-8. Deşi nu este clasificat în mod formal ca substanţă oxidantă, poate avea proprietăţi oxidante puternice în anumite condiţii.Nitratul de amoniu este larg întrebuinţat în UE ca îngrăşământ, dar constituie, de asemenea, principalul ingredient în agentul explozibil comercial ANFO (combustibil pe bază de nitrat de amoniu). Nitratul de amoniu se foloseşte ca îngrăşământ atât singur, cât şi în amestec cu alţi nutrienţi. În terminologia folosită în industria îngrăşămintelor, aceste două categorii sunt denumite îngrăşăminte simple şi compuse, în timp ce în terminologia echivalentă din legislaţia privind substanţele chimice, ele sunt denumite substanţe şi preparate. Îngrăşămintele care conţin mai mult de 28% nitrogen sunt considerate nitraţi de amoniu cu concentraţie mare de nitrogen.1.2. Evaluarea riscurilor şi măsuri de gestionare a riscurilor1.2.1. 2-(2-metoxietoxi)etanol (DEGME)Evaluarea riscurilor desfăşurată de Ţările de Jos, în conformitate cu Regulamentul (CEE) nr. 793/93 al Consiliului, a concluzionat că era necesară limitarea riscurilor pentru sănătatea umană (pentru lucrători şi consumatori). Riscurile pentru sănătatea consumatorilor erau de aşteptat în timpul utilizării substanţei DEGME în vopsele sau decapanţi pentru vopsele.Raportul de evaluare a riscurilor a fost prezentat Comitetului ştiinţific pentru toxicitate, ecotoxicitate si mediu (CSTEM) care şi-a dat avizul în timpul celei de-a şasea şedinţe plenare din 27 noiembrie 1998[7]. În afara comentariilor generale asupra Valorilor de referinţă privind sănătatea la locul de muncă, nesusţinute în totalitate de CSTEM, raportul de evaluare a riscurilor a fost considerat de bună calitate.Recomandarea 1999/721/CE[8] a Comisiei conţinea o strategie pentru limitarea riscurilor pentru consumatori, în vederea prevenirii expunerii epidermei la DEGME în vopsele si decapanţi pentru vopsele. În ceea ce priveşte lucrătorii, s-a considerat că legislaţia deja în vigoare, în baza Directivei 98/24/CE[9] a Consiliului, oferă o protecţie adecvată împotriva riscurilor prezentate de DEGME.Conform unui sondaj realizat de Consiliul European al industriei vopselelor, cernelurilor tipografice şi vopselelor pentru arte plastice (CEPE) în 2000, s-a înregistrat doar o utilizare nesemnificativă a DEGME în vopselele comercializate către publicul larg. CEPE a recomandat companiilor sale membre să înlocuiască DEGME cu alte substanţe în toate vopselele destinate consumatorilor şi, ca urmare, ele nu mai folosesc în mod intenţionat DEGME în vopselele de pe piaţa de consum.În decembrie 2006, Comisia a contactat producători europeni de decapanţi pentru vopsele care au confirmat că nu mai vând DEGME pentru uzul consumatorilor.1.2.2. 2-(2-butoxietoxi)etanol (DEGBE)Evaluarea riscurilor desfăşurată de Ţările de Jos, în conformitate cu Regulamentul (CEE) nr. 793/93 al Consiliului, a concluzionat că era necesară limitarea riscurilor pentru sănătatea umană (pentru lucrători şi consumatori). Concluziile privind necesitatea limitării riscurilor pentru consumatori s-au bazat pe riscurile rezultate din utilizarea de DEGBE în procesele de vopsire prin pulverizare.Raportul de evaluare a riscurilor a fost prezentat Comitetului ştiinţific pentru toxicitate, ecotoxicitate si mediu (CSTEM), care şi-a dat avizul în timpul celei de-a şasea şedinţe plenare din 27 noiembrie 1998[10]. În afara comentariilor generale asupra Valorilor de referinţă privind sănătatea la locul de muncă, nesusţinute în totalitate de CSTEM, raportul de evaluare a riscurilor a fost considerat de bună calitate.Recomandarea 1999/721/CE a Comisiei a definit o strategie de reducere a riscurilor prezentate de DEGBE[11]. Strategia recomanda ca vopselele conţinând DEGBE, care se aplică prin pulverizare, să nu fie puse la dispoziţia consumatorilor. Mai mult, vopselele care conţin DEGBE introduse pe piaţă pentru consumul publicului larg ar trebui să indice clar că nu trebuie aplicate prin pulverizare. În ceea ce priveşte lucrătorii, s-a considerat că legislaţia deja în vigoare în baza Directivei 98/24/CE a Consiliului din 7 aprilie 1998 oferă o protecţie adecvată împotriva riscurilor prezentate de DEGBE.În octombrie 2001, Comisia a efectuat un studiu privind „avantajele şi dezavantajele restricţiilor privind introducerea pe piaţă şi utilizarea de DEGME la nivelul întregii Comunităţi”. Studiul a examinat avantajele asociate posibilelor restricţii şi dezavantajele acestora (economice sau de altă natură), pertinenţa substanţelor chimice de înlocuire şi implicaţiile la nivelul întreprinderilor mici şi mijlocii. În timpul studiului s-au analizat măsuri posibile de reducere a riscurilor care ar putea fi adoptate, ca de exemplu interzicerea preparatelor care conţin DEGBE în vopsirea prin pulverizare sau cerinţe suplimentare privind etichetarea. Stabilirea unui prag al concentraţiei maxime admisibile de DEGBE în vopsele a fost considerată drept o măsură adecvată pentru eliminarea riscurilor pentru consumatori în procesele de vopsire prin pulverizare.În februarie 2007, în urma discuţiilor Grupului de lucru al autorităţilor competente responsabile pentru punerea în aplicare a Directivei 76/769/CEE (Grupul de lucru privind restricţiile), Asociaţia producătorilor de solvenţi oxigenaţi (OSPA) a oferit noi informaţii privind toxicitatea şi expunerea la DEGBE[12], care au fost evaluate de Raportorul pentru evaluarea riscurilor UE, Ţările de Jos. Utilizând aceste informaţii din cadrul unui studiu al apei potabile, efectele asupra plămânilor, descoperite într-un studiu privind inhalaţiile, au fost evaluate ca având un caracter local acut şi nu sistemic; în baza supoziţiilor conservatoare privind fracţiunea respirabilă şi distribuţia aerosolilor pe mărimi de particule, s-a concluzionat că concentraţia maximă admisibilă a DEGBE în vopselele aplicate prin pulverizare este de 3%. O evaluare similară a fost efectuată şi pentru alte vopsele conţinând DEGBE şi expunerea la vaporii de DEGBE din suprafeţele vopsite cu pensula sau cu rola nu prezenta riscuri toxicologice. În consecinţă, nu au fost identificate riscuri în ceea ce priveşte aplicările de vopsea cu pensula sau rola.1.2.3. metilen-difenil diizocianat (MDI)Evaluarea riscurilor desfăşurată de Belgia, în conformitate cu Regulamentul (CEE) nr. 793/93 al Consiliului, a concluzionat că este necesară limitarea riscurilor pentru sănătatea umană (pentru lucrători şi consumatori).Raportul de evaluare a riscurilor a fost prezentat Comitetului ştiinţific pentru toxicitate, ecotoxicitate si mediu (CSTEM), care şi-a dat avizul în timpul celei de-a 41-a şedinţe plenare din 8 ianuarie 2004[13]. CSTEM a confirmat concluziile raportului de evaluare a riscurilor.Strategia de reducere a riscurilor prezentate de MDI pentru sănătatea umană a fost pregătită de ECOLAS în numele Raportorului belgian în noiembrie 2004. Concluziile acestui studiu au recomandat utilizarea de echipament de protecţie individuală şi instrucţiuni suficiente pentru preparatele care conţin MDI comercializate publicului larg.BIPRO, în numele Raportorului belgian, a efectuat un studiu în iunie 2006 privind avantajele şi dezavantajele unor măsuri posibile de restricţionare a comercializării şi utilizării MDI. Concluziile acestui studiu recomandau restricţionarea comercializării şi utilizării preparatelor care conţin MDI vândute publicului la acelea care sunt vândute cu echipament de protecţie individuală adecvat, precum şi cu instrucţiuni de utilizare suplimentare.Recomandarea 2007/xxx/CE a Comisiei a elaborat o strategie privind limitarea riscurilor prezentate de MDI[14]. Stategia consideră că este necesară adoptarea de restricţii în comercializarea şi utilizarea de MDI în produsele destinate consumatorilor. Pentru lucrători, strategia a recomandat stabilirea, la nivel comunitar, a unor valori-limită ale expunerii la MDI la locul de muncă, în conformitate cu Directiva 98/24/CE a Consiliului.1.2.4. ciclohexanEvaluarea riscurilor desfăşurată de Franţa, în conformitate cu Regulamentul (CEE) nr. 793/93 al Consiliului, a concluzionat că era necesară limitarea riscurilor pentru sănătatea umană (pentru lucrători şi consumatori), datorită expunerii rezultate din utilizarea de adezivi conţinând ciclohexan. Adezivii care conţin ciclohexan sunt consideraţi principalii adezivi utilizaţi de consumatori şi evaluarea riscurilor s-a axat, în mod specific, pe instalările de mochete care prezintă cel mai ridicat grad de expunere.Raportul de evaluare a riscurilor a fost prezentat Comitetului ştiinţific pentru toxicitate, ecotoxicitate si mediu (CSTEM), care şi-a dat avizul în timpul celei de-a 29-a şedinţe plenare din 9 ianuarie 2002[15]. CSTEM a confirmat concluziile raportului de evaluare a riscurilor.Recomandarea 2007/xxx/CE[16] a Comisiei a elaborat o strategie privind limitarea riscurilor pentru consumatori şi a recomandat restricţii privind comercializarea şi utilizarea ciclohexanului în adezivii pe bază de neopren destinaţi uzului consumatorilor. În ceea ce priveşte lucrătorii, s-a considerat că legislaţia deja în vigoare, în baza Directivei 98/24/CE a Consiliului din 7 aprilie 1998, oferă o protecţie adecvată împotriva riscurilor prezentate de ciclohexan în utilizarea industrială.1.2.5. nitratul de amoniu (AN)Există posibilitatea exploziei accidentale în cazul îngrăşămintelor pe bază de nitrat de amoniu, numai când conţinutul de nitrat de amoniu sau mai precis conţinutul total de nitrogen depăşeşte o valoare critică. Astfel de îngrăşăminte pe bază de nitrat de amoniu cu conţinut ridicat de nitrogen sunt definite în Regulamentul (CE) nr. 2003/2003 privind îngrăşămintele, drept acele îngrăşăminte care conţin mai mult de 28% nitrogen provenind din nitrat de amoniu. Îngrăşămintele pe bază de nitrat de amoniu care conţin mai puţin de 28% nitrogen nu sunt considerate a prezenta un risc de explozie în condiţii normale de manevrare şi utilizare.Pentru a circula liber pe piaţa internă, îngrăşămintele cu conţinut ridicat de nitrat de amoniu trebuie să treacă un test de rezistenţă la detonare, aşa cum se menţionează în Regulamentul (CE) nr. 2003/2003. Acestea trebuie, de asemenea, să respecte anumite cerinţe tehnice cu privire la porozitate, mărimea particulelor, pH şi conţinut de impurităţi.Cu toate acestea, Regulamentul (CE) nr. 2003/2003 se aplică numai în cazul îngrăşămintelor din aria sa de cuprindere, care sunt comercializate sub numele de „îngrăşăminte CE”, astfel încât acesta nu poate fi utilizat pentru a impune condiţii în cazul îngrăşămintelor „non CE”. Fabricanţii de îngrăşăminte non-CE se pot conforma regulamentului în mod voluntar.În cazul îngrăşămintelor destinate vânzării într-un singur stat membru, fabricanţii pot alege să respecte numai cerinţele existente la nivel naţional. Prin urmare, este posibil ca aceste îngrăşăminte să nu respecte cerinţele stabilite la nivel european. Pentru a asigura un nivel uniform de securitate în cadrul UE, toate îngrăşămintele pe bază de nitrat de amoniu ar trebui să respecte aceleaşi standarde de securitate.În afara riscului de detonare în condiţii normale de manevrare şi utilizare în agricultură, îngrăşămintele pe bază de nitrat de amoniu au fost, de asemenea, utilizate de terorişti pentru a fabrica explozibili. Pentru a face mai dificilă achiziţionarea de îngrăşăminte pe bază de nitrat de amoniu pentru utilizări intenţionate în scop abuziv, conţinutul de nitrogen al îngrăşămintelor vândute publicului ar trebui limitat la 20%.1.3. Efectele scontate ale legislaţiei UEDatorită necesităţii limitării riscurilor pentru consumatori şi în special pentru a asigura o protecţie adecvată în timpul utilizărilor în proiectele de bricolaj, anumite restricţii ar trebui aplicate preparatelor care conţin DEGME, DEGBE, MDI sau ciclohexan care sunt introduse pe piaţă pentru uzul publicului larg.Prezenta decizie ar modifica anexa I la Directiva 76/769/CEE prin adăugarea următoarelor substanţe chimice: DEGME, DEGBE, MDI şi ciclohexan. Introducerea pe piaţă pentru uzul publicului larg a preparatelor conţinând aceste substanţe va fi restricţionată la anumite utilizări.Măsuri relevante, cum ar fi concentraţia maximă de substanţă (de ex. DEGME şi DEGBE), reducerea dimensiunii pachetului (de ex. ciclohexan), comercializarea obligatorie de mănuşi împreună cu produsul (de ex. MDI) şi instrucţiuni suplimentare cu privire la produs (ex. DEGBE, MDI, ciclohexan) ar trebui aplicate în conformitate cu dispoziţiile prezentei decizii pentru a reduce posibilele riscuri pentru consumatori în timpul utilizării preparatelor care conţin aceste substanţe.Pentru a asigura acelaşi nivel ridicat de siguranţă pentru fermierii şi distribuitorii din UE în ceea ce priveşte toate îngrăşămintele cu conţinut ridicat de nitrat de amoniu şi pentru a limita accesul lucrătorilor din agricultură la îngrăşămintele cu conţinut ridicat de nitrogen, anexa I la Directiva 76/769/CEE ar trebui, de asemenea, modificată pentru a impune respectarea aceloraşi cerinţe de securitate în cazul tuturor îngrăşămintelor pe bază de nitrat de amoniu comercializate în UE şi pentru a limita conţinutul de nitrat al îngrăşămintelor pe bază de nitrat de amoniu care sunt vândute publicului larg.2. REZULTATELE CONSULTĂRILOR CU PĂRŢILE INTERESATE ŞI EVALUAREA IMPACTULUI2.1. ConsultaţiiÎn cazul substanţelor DEGBE, DEGME, MDI şi ciclohexan, în plus faţă de diferitele studii menţionate în capitolul anterior, în vederea pregătirii propunerii a fost consultat Grupul de lucru al autorităţilor competente responsabil pentru punerea în aplicare a Directivei 76/769/CEE. Au fost consultaţi experţi din industrie, Consiliul European al Industriei Chimice (CEFIC) şi alte organizaţii, precum şi Biroul European al Uniunii Consumatorilor (BEUC).În cazul nitratului de amoniu, pentru pregătirea propunerii a fost consultat Grupul de lucru al Comisiei privind îngrăşămintele în cadrul unei şedinţe din 24 martie 2006, la care au participat experţi din cadrul industriei şi autorităţilor competente, reprezentaţi de EFMA[17], care au concluzionat: „…ar trebui luate în considerare un număr de măsuri în vederea îmbunătăţirii siguranţei îngrăşămintelor pe bază de nitrat de amoniu pentru utilizările obişnuite. ...ar trebui luat în considerare Regulamentul 76/769/CEE în vederea includerii tuturor îngrăşămintelor pe bază de nitrat de amoniu în sfera Regulamentului privind îngrăşămintele, care în prezent se referă numai la „îngrăşămintele CE”.2.2. Evaluarea impactuluiO evaluare detaliată a impactului a fost pregătită şi transmisă Comitetului de evaluare a impactului la 29 mai 2007, care şi-a exprimat opinia la 15 iunie 2007 în urma şedinţei Comitetului din 13 iunie 2007.Toate comentariile Comitetului [lista de verificare privind calitatea evaluării impactului (EI) şi avizul final] au fost incluse în versiunea finală a evaluării impactului[18].Principalele concluzii ale evaluării impactului sunt următoarele:2.2.1. Concluziile evaluării impactuluiPentru DEGME:Interzicerea totală a introducerii pe piaţă a vopselelor şi decapanţilor pentru vopsele care conţin DEGME, pentru uzul consumatorilor, reprezintă o măsură eficientă în vederea eliminării riscurilor pentru consumatori. Conform analizei efectuate, nu există costuri suplimentare pentru industrie, prin urmare această măsură va fi proporţionată.Pentru DEGBE:Stabilirea valorii limită de 3% pentru conţinutul de DEGBE în vopselele aplicate prin pulverizare care sunt vândute publicului larg reprezintă o măsură eficientă în vederea eliminării riscurilor pentru consumatori. Această măsură nu va determina costuri mari pentru industrie, deoarece conţinutul de DEGBE în majoritatea vopselelor pentru pulverizat este deja în jur de sau sub 3%. Instrucţiunea suplimentară „A nu se folosi în echipamentele de pulverizare a vopselelor” pe toate celelalte vopsele al căror conţinut de DEGBE depăşeşte limita de 3% va duce la evitarea utilizării eronate de către consumatori. Costurile pentru modificarea etichetării sunt limitate şi pot fi reduse printr-o perioadă de tranziţie mai lungă înainte de punerea în aplicare a măsurii. Prin urmare, această măsură va fi proporţionată.Pentru MDI:Cerinţele privind adăugarea de mănuşi din polietilenă, de avertismente specifice şi instrucţiuni de folosire pentru toate produsele care conţin MDI comercializate publicului larg sunt măsuri eficiente şi eficace în vederea reducerii riscurilor pentru sănătatea consumatorilor. Consumatorii vor putea reduce riscurile de expunere prin contact direct şi vor fi bine informaţi pentru a evita utilizările eronate în timpul aplicării produselor care conţin MDI. Costurile mănuşilor de polietilenă sunt mici în comparaţie cu costul produsului şi costurile determinate de modificarea etichetei pot fi reduse dacă se prevede o perioadă mai lungă de tranziţie înaintea punerii în aplicare a măsurii. Astfel, cerinţele suplimentare privind introducerea mănuşilor şi instrucţiunile mai detaliate pentru produse vor fi măsuri proporţionate.În timpul şedinţelor Grupului de lucru privind restricţiile, autorităţile competente ale statelor membre, părţile interesate şi Comisia au convenit asupra necesităţii unui studiu în vederea colectării de date privind posibilele cazuri de alergii respiratorii cauzate de produse care conţin MDI. Studiul va implica participarea unor centre specializate şi va fi aprobat de Comisie. Măsuri suplimentare de protecţie vor trebui luate în considerare în baza rezultatelor acestui studiu şi a unei analize suplimentare a raportului cost-beneficii în cazul în care riscurile pentru consumatori vor fi confirmate.Pentru ciclohexan:Etichetarea suplimentară cu „A nu se folosi pentru instalarea de mochete” şi „A nu se folosi în condiţii de ventilaţie slabă”, precum şi reducerea dimensiunii pachetului la 650 g pentru adezivii pe bază de neopren care conţin ciclohexan comercializaţi publicului sunt măsuri eficiente şi eficace de reducere a riscurilor pentru consumatori. Costurile pentru modificarea etichetelor nu sunt foarte ridicate şi pot fi reduse, dacă se prevede o perioadă de tranziţie mai lungă înaintea punerii în aplicare a măsurii. În concluzie, aceste măsuri vor fi proporţionate.Pentru nitratul de amoniu (AN):Limitarea comercializării îngrăşămintelor pe bază de AN, astfel încât introducerea pe piaţă a îngrăşămintelor cu concentraţie de nitrogen > 28% să fie posibilă numai când aceste produse respectă standardele de siguranţă în conformitate cu Regulamentul (CE) Nr. 2003/2003, reprezintă opţiunea cea mai eficientă şi ieftină pentru a se asigura că toate îngrăşămintele pe bază de AN vor respecta standarde de siguranţă armonizate şi recunoscute la nivel comunitar: în prezent statele membre aplică măsuri diferite pentru îngrăşăminte la nivel naţional. Această măsură este necesară pentru a acoperi o omisiune din legislaţia actuală care permite comercializarea îngrăşămintelor produse la nivel naţional în paralel cu „îngrăşămintele CE”, în baza Regulamentului (CE) nr. 2003/2003. Comercializarea pentru public va fi limitată la îngrăşămintele care conţin mai puţin de 20% nitrogen. Pierderile reprezentate de interzicerea vânzărilor de îngrăşăminte cu concentraţie de nitrogen mai mare de 20% către publicul larg sunt nesemnificative şi vor fi compensate prin vânzarea de alte tipuri de îngrăşăminte cu rezultate echivalente şi la un preţ similar.3. ELEMENTELE JURIDICE ALE PROPUNERII3.1. Baza legalăBaza legală a propunerii este articolul 95 al Tratatului.Prezenta decizie ar oferi reguli armonizate pentru introducerea pe piaţă şi utilizarea preparatelor pe bază de DEGME, DEGBE, MDI şi ciclohexan pentru uzul publicului larg. Ea ar oferi, de asemenea, reguli armonizate pentru introducerea pe piaţă a AN ca substanţă şi în preparate, pentru a fi utilizat ca îngrăşământ.Prezenta decizie ar stabili reguli uniforme pentru circulaţia produselor şi ar evita obstacolele de comercializare cauzate de diferenţele din legislaţiile diferitelor statele membre. Prezenta propunere de modificare a Directivei 76/769/CEE ar ajuta la îmbunătăţirea condiţiilor funcţionării pieţei interne şi ar garanta un nivel înalt de protecţie a sănătăţii umane.3.2. Principii de subsidiaritate şi proporţionalitateDirectiva 76/769/CEE a Consiliului privind limitarea introducerii pe piaţă şi a utilizării anumitor substanţe şi preparate periculoase caută să stabilească reguli armonizate pe întreg teritoriul UE şi să evite legislaţia naţională divergentă, care poate produce obstacole în comerţul intracomunitar. Acest obiectiv nu poate fi realizat lăsând responsabilitatea de acţionare numai în sarcina statelor membre.Măsurile propuse în prezenta decizie sunt echilibrate atât timp cât ele nu depăşesc ceea ce este necesar pentru realizarea obiectivului privind protecţia sănătăţii umane, în timp ce costurile economice pentru industrie şi societate pentru toate aplicaţiile specifice sunt limitate.3.3. Alegerea instrumentelorComisia a ales Directiva 76/769/CEE a Consiliului drept cel mai bun instrument pentru menţinerea pieţei interne şi, în acelaşi timp, pentru asigurarea unui nivel înalt al protecţiei sănătăţii umane şi mediului. Aceasta respectă, deci, prevederile articolului 95 alineatul (3) din Tratat.Directiva 76/769/CEE va fi abrogată la 1 iunie 2009 prin Regulamentul (CE) nr. 1907/2006 al Parlamentului European şi al Consiliului din 18 decembrie 2006 privind înregistrarea, evaluarea, autorizarea şi restricţionarea substanţelor chimice (REACH), de înfiinţare a Agenţiei Europene pentru Produse Chimice, de modificare a Directivei 1999/45/CE şi de abrogare a Regulamentului (CEE) nr. 793/93 al Consiliului şi a Regulamentului (CE) nr. 1488/94 al Comisiei, precum şi a Directivei 76/769/CEE a Consiliului şi a Directivelor 91/155/CEE, 93/67/CEE, 93/105/CE şi 2000/21/CE ale Comisiei. Modificările la anexa I la Directiva 76/769/CEE propuse de prezenta decizie vor fi aplicate după 1 iunie 2009 şi vor fi introduse în anexa XVII la Regulamentul (CE) nr. 1907/2006.Este mai potrivit să se modifice anexa I la Directiva 76/769/CEE printr-o decizie şi nu printr-o directivă, deoarece restricţiile propuse ar fi transpuse în lege naţională doar cu câteva luni înaintea abrogării Directivei 76/769/CEE. Transpunerea nu are, deci, nici o utilitate. În această situaţie, o decizie este un act juridic mai potrivit decât o directivă.4. IMPLICAŢII BUGETARENu există implicaţii bugetare care să rezulte din prezenta decizie.2007/0200 (COD)Propunere deDECIZIE A PARLAMENTULUI EUROPEAN ŞI A CONSILIULUIde modificare a directivei 76/769/CEE a Consiliului referitoare la restricţiile privind introducerea pe piaţă şi utilizarea anumitor substanţe şi preparate periculoase 2-(2-metoxietoxi)etanol, 2-(2-butoxietoxi)etanol, metilen-difenil diizocianat, ciclohexan şi nitrat de amoniu (modificarea Directivei 76/769/CEE a Consiliului)(Text cu relevanţă pentru SEE)PARLAMENTUL EUROPEAN ŞI CONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 95,având în vedere propunerea Comisiei[19],având în vedere avizul Comitetului Economic şi Social European[20],în conformitate cu procedura prevăzută la articolul 251 din Tratat[21],întrucât:(1) Riscurile pentru sănătatea umană prezentate de 2-(2-metoxietoxi)etanol (DEGME), 2-(2-butoxietoxi)etanol (DEGBE), metilen-difenil diizocianat (MDI) şi ciclohexan au fost evaluate în conformitate cu Regulamentul (CEE) nr. 793/93 al Consiliului din 23 martie 1993 privind evaluarea şi controlul riscurilor prezentate de substanţele existente[22]. Evaluarea riscurilor prezentate de aceste substanţe chimice a identificat necesitatea reducerii riscurilor pentru sănătatea umană. Aceste concluzii au fost confirmate de Comitetul ştiinţific pentru toxicitate, ecotoxicitate şi mediu (CSTEM).(2) Recomandările 1999/721/CE ale Comisiei din 12 octombrie 1999 privind rezultatele evaluării riscurilor şi strategiile de reducere a riscurilor prezentate de substanţele: 2-(2-butoxietoxi)etanol; 2-(2-metoxietoxi)etanol; alcani, C10-13, clorbenzen, C10-13-derivaţi de alchili[23] şi 2007/xxx/CE privind rezultatele evaluării riscurilor şi strategiile de reducere a riscurilor prezentate de substanţele: piperazină; ciclohexan; metilen-difenil diizocianat; 1,4-diol butadienă; metiloxiran; anilină; 2-etilhexilacrilat; 1,4-diclorbenzen; 3,5-dinitro-2,6-dimetil-4-terţ-butilacetofenonă; di-(2-etilhexil)ftalat; fenol; Bis(pentabromofenil)eter; 5-terţ-butil-2,4,6-trinitro-m-xilen[24], adoptată în cadrul Regulamentului (CEE) nr. 793/93, au propus o strategie în vederea limitării riscurilor prezentate de DEGME, DEGBE, MDI şi respectiv ciclohexan, recomandând că măsurile de restricţionare, în conformitate cu Directiva 76/769/CEE din 27 iulie 1976 privind apropierea legilor, regulamentelor şi prevederilor administrative ale statelor membre privind restricţionările comercializării şi utilizării anumitor substanţe şi preparate periculoase[25], trebuie aplicate preparatelor care conţin aceste substanţe introduse pe piaţă pentru uzul publicului larg.(3) În vederea protecţiei consumatorilor, se pare că este, prin urmare, necesară restricţionarea introducerii pe piaţă şi utilizării preparatelor care conţin DEGME, DEGBE, MDI şi ciclohexan în timpul anumitor aplicaţii.(4) DEGME nu mai este folosit în compoziţia vopselelor şi decapanţilor pentru vopsele destinate consumatorilor. Evaluarea riscurilor menţionată mai sus a demonstrat că există un risc pentru sănătatea consumatorilor prin expunerea pielii la vopselele şi decapanţii pentru vopsele care conţin DEGME. Preparatele care conţin DEGME utilizate în vopsele şi decapanţi pentru vopsele nu ar trebui, deci, introduse pe piaţa de consum pentru publicul larg. Ar trebui adoptată o valoare limită a substanţei DEGME de 0,1% în preparate în scopuri de supraveghere a pieţei.(5) DEGBE este utilizat în compoziţia vopselelor. Raportul de evaluare a riscurilor prezentate de DEGBE menţionat mai sus a demonstrat că există un risc pentru sănătatea consumatorilor prin inhalare, în timpul aplicărilor de vopsea prin pulverizare. Ar trebui introdusă o concentraţie maximă admisibilă derivată de 3% pentru DEGBE în vopselele pentru pulverizat, în vederea prevenirii riscului de expunere prin inhalare la consumatori.(6) Pentru vopsele, în afara celor aplicate prin pulverizare, se impune o avertizare împotriva utilizării acestora în echipamentele de pulverizare, în cazul în care vopselele au o concentraţie de DEGBE egală cu sau mai mare de 3%.(7) În vederea asigurării retragerii corespunzătoare de pe piaţă a vopselelor care nu respectă concentraţia limită de DEGBE, ar trebui fixate date diferite pentru aplicarea restricţiilor în ceea ce priveşte prima introducere pe piaţă şi vânzarea finală de DEGBE în vopsele pentru pulverizare.(8) Evaluarea riscurilor prezentate de MDI a demonstrat că este necesară limitarea riscurilor în timpul aplicărilor de către consumatori a preparatelor care conţin MDI datorită riscurilor privind inhalarea şi expunerea pielii. Pentru a preveni şi elimina aceste riscuri, introducerea pe piaţă pentru uzul publicului larg a preparatelor care conţin MDI ar trebui permisă numai în anumite condiţii, ca de exemplu furnizarea obligatorie de mănuşi de polietilenă şi introducerea de instrucţiuni suplimentare în ambalajul produsului. Cum furnizarea de echipament de protecţie şi tipărirea unor instrucţiuni relevante va necesita anumite eforturi din partea fabricanţilor, ar trebui oferită o perioadă de tranziţie mai lungă.(9) MDI este utilizat la scară largă în produsele destinate consumatorilor cum ar fi spuma cu un singur component (OCF). Incidenţa cazurilor de alergie respiratorie printre consumatori nu este cuantificată încă. Este necesar să se colecteze mai multe date despre posibilele cazuri de persoane care suferă de alergii respiratorii ca urmare a expunerii la preparate care conţin MDI. Datele ar trebui colectate conform unui protocol de studiu aprobat de Comisie care să implice centre specializate în alergiile respiratorii. Acolo unde s-au adunat date noi şi s-a demonstrat necesitatea adoptării unor măsuri suplimentare de restricţionare, ar trebui aplicată procedura stabilită în baza articolului 69 alineatele (1) şi (3) din Regulamentul (CE) nr. 1907/2006 al Parlamentului European şi al Consiliului din 18 decembrie 2006 privind înregistrarea, evaluarea, autorizarea şi restricţionarea substanţelor chimice (REACH), de înfiinţare a Agenţiei Europene pentru Produse Chimice, de modificare a Directivei 1999/45/CE şi de abrogare a Regulamentului (CEE) nr. 793/93 al Consiliului şi a Regulamentului (CE) nr. 1488/94 al Comisiei, precum şi a Directivei 76/769/CEE a Consiliului şi a Directivelor 91/155/CEE, 93/67/CEE, 93/105/CE şi 2000/21/CE[26] ale Comisiei, care ar trebui să se bazeze pe aceste date.(10) Evaluarea riscurilor prezentate de ciclohexan s-a axat pe expunerea consumatorilor în timpul utilizării preparatelor care conţin ciclohexan pentru instalarea de mochete şi a concluzionat că erau necesare măsuri restrictive pentru reducerea riscurilor pentru consumatori în timpul acestor activităţi. Adezivii pe bază de neopren care conţin ciclohexan ar trebui, deci, introduşi pe piaţă pentru uzul publicului larg numai în ambalaje de dimensiuni reduse. Furnizarea de instrucţiuni armonizate ar trebui să prevină utilizarea produsului de către consumatori în condiţii necorespunzătoare, cum ar fi o ventilaţie insuficientă sau o utilizare necorespunzătoare, ca de exemplu în instalarea de mochete.(11) Nitratul de amoniu, care este larg folosit în cadrul Comunităţii ca îngrăşământ, poate acţiona ca agent oxidant. În special, acesta poate exploda atunci când se află în amestec cu alte substanţe. Îngrăşămintele pe bază de nitrat de amoniu ar trebui, deci, să respecte anumite criterii atunci când sunt introduse pe piaţă pentru a se asigura că nu vor exploda în mod accidental.(12) Regulamentul (CE) nr. 2003/2003 al Parlamentului European şi al Consiliului din 13 octombrie 2003 privind îngrăşămintele[27] prevede criterii armonizate pentru îngrăşămintele pe bază de nitrat de amoniu, inclusiv în ceea ce priveşte siguranţa acestora. Îngrăşămintele care respectă aceste criterii pot fi denumite „îngrăşăminte CE” şi pot circula liber pe piaţa internă.(13) În cazul îngrăşămintelor destinate vânzării într-un singur stat membru, fabricanţii pot alege să respecte numai cerinţele existe la nivel naţional. Prin urmare, este posibil ca aceste îngrăşăminte să nu respecte criteriile de siguranţă stabilite la nivel comunitar. Pentru a asigura un nivel uniform de siguranţă la nivel comunitar, toate îngrăşămintele pe bază de nitrat de amoniu ar trebui să respecte aceleaşi standarde de securitate.(14) Regulamentul (CE) nr. 2003/2003, în anexa III, menţionează un test de rezistenţă la detonare în cazul îngrăşămintelor pe bază de nitrat de amoniu cu concentraţie de amoniu mai mare de 28 %. Acesta menţionează, de asemenea, un număr de caracteristici şi limite fizice ale conţinutului de impurităţi chimice ale acestor îngrăşăminte pentru a reduce riscul de detonare. Îngrăşămintele pe bază de nitrat de amoniu care respectă aceste criterii sau care au o concentraţie de nitrogen mai mică de 28% sunt acceptate de statele membre ca fiind sigure pentru utilizarea în agricultură.(15) Toate îngrăşămintele pe bază de nitrat de amoniu comercializate la nivel comunitar ar trebui, prin urmare, să respecte criteriile de siguranţă stabilite de Regulamentul (CE) nr. 2003/2003.(16) Îngrăşămintele pe bază de nitrat de amoniu au fost utilizate abuziv pentru fabricarea ilegală de explozivi. Tipurile de îngrăşăminte care pot fi utilizate în acest scop au o concentraţie scăzută de nitrogen de 20%. Accesul la aceste tipuri de îngrăşăminte ar trebui limitat la utilizarea profesională în agricultură prin impunerea unei limite a concentraţiei de nitrogen mai mică de 20% în cazul preparatelor pe bază de nitrat de amoniu comercializate publicului larg.(17) Directiva 76/769/CEE ar trebui modificată în mod corespunzător.(18) Directiva menţionată anterior nu afectează legislaţia comunitară referitoare la cerinţele minime pentru protecţia lucrătorilor conţinute în Directiva 89/391/CEE a Consiliului din 12 iunie 1989 privind introducerea măsurilor în vederea promovării îmbunătăţirii securităţii şi sănătăţii lucrătorilor la locul de muncă[28] şi în directivele speciale bazate pe aceasta, în special Directiva 2004/37/CE a Parlamentului European şi a Consiliului din 29 aprilie 2004 privind protecţia lucrătorilor împotriva riscurilor legate de expunerea la agenţi cancerigeni sau mutageni la locul de muncă (a şasea directivă specială în sensul articolului 16 alineatul (1) din Directiva 89/391/CEE a Consiliului) (versiunea codificată)[29] şi Directiva 98/24/CE a Consiliului din 7 aprilie 1998 privind protecţia sănătăţii şi securităţii lucrătorilor împotriva riscurilor legate de prezenţa agenţilor chimici la locul de muncă (a paisprezecea directivă specială în sensul articolului 16 alineatul (1) din Directiva 89/391/CEE)[30],ADOPTĂ PREZENTA DECIZIE:Articolul 1Anexa I la Directiva 76/769/CEE se modifică în conformitate cu anexa la prezenta decizie.Articolul 2Prezenta decizie intră în vigoare în a treia zi după publicarea în Jurnalul Oficial al Uniunii Europene.Articolul 3Prezenta decizie se adresează statelor membre.Adoptată la Bruxelles,Pentru Parlamentul European Pentru ConsiliuPentru Parlamentul European Pentru ConsiliuPreşedintele PreşedinteleANEXĂPunctele 53-57 se adaugă la anexa I la Directiva 76/769/CEE :(53) 2-(2-metoxietoxi)etanol (DEGME) Nr. CAS: 111-77-3 Nr. EINECS: 203-906-6 | Nu va fi introdus pe piaţă după [18 luni de la intrarea în vigoare a deciziei] pentru uzul publicului larg drept constituent în vopsele şi decapanţi pentru vopsele în concentraţii mai mari sau egale cu 0,1% din masă. |(54) 2-(2-butoxietoxi)etanol (DEGBE) Nr. CAS: 112-34-5 Nr. EINECS: 203-961-6 | Nu va fi introdus pe piaţă pentru prima oară după [18 luni de la intrarea în vigoare a deciziei] pentru uzul publicului larg ca şi constituent în vopsele aplicate prin pulverizare în concentraţii mai mari sau egale cu 3% din masă. Vopselele care nu respectă concentraţia limită menţionată la punctul (1) nu vor fi introduse pe piaţă pentru uzul publicului larg după [24 luni de la intrarea în vigoare a deciziei]. Fără a aduce atingere altor legi comunitare privind clasificarea, ambalarea şi etichetarea substanţelor şi preparatelor periculoase, vopselele, în afara celor aplicate prin pulverizare, care conţin DEGBE mai mult de 3% din masă şi care sunt introduse pe piaţă pentru uzul publicului larg, trebuie marcate în mod lizibil şi fără posibilitate de ştergere până la [24 de luni după intrarea în vigoare a deciziei] cu menţiunea: „A nu se utiliza pentru echipamentul de vopsire prin pulverizare”. |(55) metilen-difenil diizocianat (MDI) Nr. CAS: 26447-40-5 Nr. EINECS: 247-714-0 | Nu va fi introdus pe piaţă după [24 luni de la intrarea în vigoare a deciziei] pentru uzul publicului larg drept constituent în preparate cu concentraţii mai mari sau egale cu 0,1% din masă decât dacă ambalajul: conţine mănuşi din polietilenă. este marcat în mod lizibil şi fără posibilitate de ştergere, fără a aduce atingere altor legi comunitare privind clasificarea, ambalarea şi etichetarea substanţelor şi preparatelor periculoase: „Poate cauza reacţie alergică la persoanele cu sensibilitate la diizocianate, altele decât MDI. Poate provoca reacţii astmatice la persoanele suferinde de astmă. Poate cauza reacţii dermice la persoanele suferinde de boli dermatologice. A se folosi o mască cu filtru antigaz (de ex. mască de tipul EN 14387:2004 cu filtru de tipul A1) în condiţii de ventilaţie slabă.” Prin derogare, punctul 1 litera (a) nu se aplică adezivilor termofuzibili. Persoanele fizice sau juridice care introduc pe piaţă pentru prima dată preparate care conţin MDI trebuie ca, în trei ani de la data punerii în aplicare a restricţiilor stabilite la alineatul (1), să strângă date privind posibilele cazuri de indivizi care au suferit alergii respiratorii în timpul utilizării preparatelor care conţin MDI şi să pună aceste date la dispoziţia Comisiei. Datele vor trebui colectate conform unui protocol de studiu care să implice centre specializate şi care să fie aprobat de Comisie. Articolul 69 alineatele (1) şi (3) din Regulamentul (CE) nr. 1907/2006 al Parlamentului European şi al Consiliului* se aplică în totalitate, în afara cazului în care datele colectate demonstrează că nu mai sunt necesare alte măsuri de restricţionare în afara celor deja aplicate. |(56) ciclohexan Nr. CAS: 110-82-7 Nr. EINECS: 203-806-2 | Nu va fi introdus pe piaţă pentru prima oară după [18 luni de la intrarea în vigoare a deciziei] pentru uzul publicului larg drept constituent în adezivii pe bază de neopren în concentraţii mai mari sau egale cu 0,1% din masă în ambalaje cu o greutate mai mare de 650 g. Adezivii pe bază de neopren care conţin ciclohexan şi care nu respectă concentraţia limită menţionată la punctul (1) nu vor fi introduşi pe piaţă pentru uzul publicului larg după [24 luni de la intrarea în vigoare a deciziei]. Fără a aduce atingere altor legi comunitare privind clasificarea, ambalarea şi etichetarea substanţelor şi preparatelor periculoase, adezivii pe bază de neopren care conţin ciclohexan în concentraţii mai mari sau egale cu 0,1% din masă şi care sunt introduşi pe piaţă pentru uzul publicului larg după [24 de luni de la intrarea în vigoare a deciziei] trebuie marcaţi în mod vizibil şi fără posibilitate de ştergere, după cum urmează: „A nu se folosi în condiţii de ventilaţie slabă. A nu se folosi pentru fixarea mochetelor”. |(57) nitratul de amoniu (AN) Nr. CAS: 6484-52-2 Nr. EINECS: 229-347-8 | Nu va fi introdus pe piaţă pentru prima oară după [18 luni de la intrarea în vigoare a deciziei] ca substanţă sau în preparate care conţin mai mult de 28% nitrogen provenind din nitrat de amoniu în vederea utilizării ca îngrăşământ solid, simplu sau compus, în afara cazului în care îngrăşământul respectă specificaţiile tehnice pentru îngrăşămintele pe bază de nitrat de amoniu cu conţinut ridicat de nitrogen prevăzute în anexa III la Regulamentul (CE) nr. 2003/2003 al Parlamentului European şi al Consiliului privind îngrăşămintele**. Nu va fi introdus pe piaţă pentru uzul public după [18 luni de la intrarea în vigoare a deciziei] ca substanţă sau în preparate care conţin 20% sau mai mult din masă nitrogen provenind din nitrat de amoniu. |* JO L 396, 30.12.2006, p.1.**JO L 304, 21.11.2003.[pic][pic][pic][pic][pic][pic][1] Recomandările 1999/721/CE ale Comisiei din 12 octombrie 1999 privind rezultatele evaluării riscurilor şi strategiile de reducere a riscurilor prezentate de substanţele: 2-(2-butoxietoxi)etanol; 2-(2-metoxietoxi)etanol; alcani, C10-13, clorbenzen, C10-13-derivaţi de alchil.[2] Recomandările Comisiei privind rezultatele evaluării riscurilor şi strategiile de reducere a riscurilor prezentate de substanţele: piperazină; ciclohexan; metilen-difenil diizocianat; 1,4-diol-butadienă; metiloxiran; anilină; 2-etilhexilacrilat; 1,4-diclorbenzen; 3,5-dinitro-2,6-dimetil-4-terţ-butilacetofenonă; Di-(2-etilhexil)ftalat; fenol; Bi(pentabromofenil)eter; 5-terţ-butil-2,4,6-trinitro-m-xilen. Urmează să fie publicate.[3] Raportul de evaluare a riscurilor în baza Regulamentului (CEE) nr. 793/93 al Consiliului publicat în 1999, disponibil la: http://ecb.jrc.it/esis/[4] Raportul de evaluare a riscurilor în baza Regulamentului (CEE) nr. 793/93 al Consiliului publicat în 1999, disponibil la: http://ecb.jrc.it/esis/[5] Raportul de evaluare a riscurilor în baza Regulamentului (CEE) nr. 793/93 al Consiliului publicat în 2005, disponibil la: http://ecb.jrc.it/esis/[6] Raportul de evaluare a riscurilor în baza Regulamentului (CEE) nr. 793/93 al Consiliului publicat în 2004, disponibil la: http://ecb.jrc.it/ esis/[7] Aviz disponibil la: http://ec.europa.eu/health/ph_risk/committees/sct/sct_opinions_en.htm[8] JO, L292, 13.11.1999, p 42.[9] Directiva 98/24/CE a Consiliului din 7 aprilie 1998 privind protecţia sănătăţii şi securităţii lucrătorilor împotriva riscurilor legate de prezenţa agenţilor chimici la locul de muncă (a paisprezecea directivă specială în sensul articolului 16 alineatul (1) din Directiva 89/391/CEE). JO L 131, 5.5.1998, p. 11.[10] Aviz disponibil la: http://ec.europa.eu/health/ph_risk/committees/sct/sct_opinions_en.htm[11] JO, L 292, 13.11.1999, p 42.[12] Declaraţia “Asociaţiei fabricanţilor de solvenţi oxigenaţi, OSPA”, mai 2007, transmisă Comisiei şi membrilor Grupului de lucru privind restricţiile.[13] Aviz disponibil la: http://ec.europa.eu/health/ph_risk/committees/sct/sct_opinions_en.htm[14] JO, C […], […], p. […][15] Aviz disponibil la: http://ec.europa.eu/health/ph_risk/committees/sct/sct_opinions_en.htm[16] JO, C […], […], P.[…][17] Asociaţia europeană a producătorilor de îngrăşăminte[18] Documentul de lucru al serviciilor Comisiei: „Raport de evaluare a impactului” disponibil la: http://ec.europa.eu/enterprise/chemicals/studies_en.htm[19] JO C […], […], p. […].[20] JO C […], […], p. […].[21] JO C […], […], p. […].[22] JO L 84, 5.4.1993, p. 1. Regulament, astfel cum a fost modificat prin Regulamentul (CE) nr. 1882/2003 (JO L 284, 31.10.2003, p. 1).[23] JO L 292, 13.11.1999, p. 42.[24] JO C […], […], p. […].[25] JO L 262, 27.9.1976, p. 201. Directivă, astfel cum a fost modificată ultima dată prin Decizia 2006/139/CE a Comisiei (JO L 384, 29.12.2006, p. 94).[26] JO L 396, 30.12.2006, p. 1.[27] JO L 304, 21.11.2003, p. 1. Regulament, astfel cum a fost modificat ultima dată prin Regulamentul (CE) nr. 162/2007 al Comisiei (JO L 51, 20.2.2007, p. 7).[28] JO L 183, 29.6.1989, p. 1. Directivă, astfel cum a fost modificată prin Regulamentul (CE) nr. 1882/2003 al Parlamentului European şi al Consiliului (JO L 284, 31.10.2003, p. 1).[29] JO L 158, 30.4.2004, p. 50.[30] JO L 131, 5.5.1998, p. 11.